pythainlp/thai-wiki-dataset-v3 huggingface dataset:
แกลร์มง-แฟร็อง

แกลร์มง-แฟร็อง (Clermont-Ferrand, ฟังเสียง) เป็นเมืองหลวงของจังหวัดปุย-เดอ-โดมในแคว้นโอแวร์ญในประเทศฝรั่งเศส เมืองแกลร์มง-แฟร็องตั้งอยู่ทางตอนกลางค่อนมาทางด้านใต้ของฝรั่งเศส นที่ราบลีมาญ (Limagne) ในมาซิฟซ็องทราล (Massif Central)  ที่ล้อมรอบด้วยบริเวณอุตสาหกรรม แกลร์มง-แฟร็องมีชื่อเสียงว่าเป็นเมืองที่ตั้งอยู่ในบริเวณที่เดิมเป็นแนวภูเขาไฟที่เรียกว่าแนวภูเขาไฟเดอปุย (Chaîne des Puys) ปุย-เดอ-โดม (13 กิโลเมตรจากแกลร์มง-แฟร็อง) เป็นยอดที่สูงที่สูงที่สุดและเป็นที่รู้จักกันดีที่สุดของบริเวณนี้ ที่มองเห็นได้แต่ไกล
== สถานที่สำคัญ ==
มหาวิหารน็อทร์-ดามเดอลาซงป์ซียงแห่งแกลร์มง-แฟร็อง มหาวิหารแบบกอทิกที่สร้างด้วยหินลาวาสีดำซึ่งทำให้เป็นเอกลักษณ์ต่างจากมหาวิหารอื่น ๆ หอด้านตะวันตกหน้าวัดสองหอสูง 96.2 เมตร ซึ่งสูงกว่าสิ่งก่อสร้างใด ๆ ในตัวเมือง
== อ้างอิง ==
INSEE commune file
== แหล่งข้อมูลอื่น ==
Official Parc Naturel des Volcans d'Auvergne[http://www.parc-volcans-auvergne.com/index.php4] 
Naturel Regional Livradois-Forez[http://www.parc-livradois-forez.org/index.php4] 
Official Clermont-Ferrand town homepageOfficial Clermont-Ferrand tourism services[http://www.clermont-fd.com 
Clermont-Ferrand film festival[http://www.clermont-filmfest.com/] 
Unofficial Clermont-Ferrand websiteJoan of Arc's Letter to Clermont-Ferrand[http://archive.joan-of-arc.org/joanofarc_letter_Nov_7_1429.html - Translation by Allen Williamson of an entry concerning Joan of Arc's letter to this city on 7 November 1429.
== ระเบียงภาพ ==
ไฟล์:Clermont-vu-de-montjuzet_2.jpg|ภูมิทัศน์ไกลออกไปจากตัวเมือง
ไฟล์:FR-63-Clermont-Ferrand15.JPG|จัตุรัสกลางเมือง
ไฟล์:Cathedrale_vue_de_montjuzet_detail.jpg|มหาวิหารนอเทรดามเดอลาซงป์ซียงแห่งแกลร์มง-แฟร็อง
ไฟล์:St_Joseph_Clermont.jpg|วัดแซ็ง-โฌแซ็ฟ
ไฟล์:Inauguration_vercingetorix_et_opera.JPG|โรงอุปรากร
เมืองในจังหวัดปุย-เดอ-โดม
ชาทร์

ชาทร์ (Chartres) เป็นเมืองหลวงของจังหวัดเออเรลัวร์ในแคว้นซ็องทร์-วาลเดอลัวร์ ประเทศฝรั่งเศส เมืองชาทร์ตั้งอยู่ทางตะวันตกเฉียงใต้ของกรุงปารีส ทางตอนกลางของประเทศ
ชาทร์ตั้งอยู่บนฝั่งซ้ายของแม่น้ำเออร์บนเนินที่เป็นที่มีมหาวิหารชาทร์UNESCO: Chartres Cathedralที่ได้รับการขึ้นทะเบียนเป็น
รัฐซูเลีย

ซูเลีย (Zulia) เป็นหนึ่งใน 23 รัฐของประเทศเวเนซุเอลา มีเมืองหลวงคือมาราไกโบ ในปี 2007 มีประชากรราว 3,620,200 คน ทำให้เป็นรัฐที่มีประชากรมากที่สุดาของรัฐในเวเนซุเอลา เป็นรัฐที่ตั้งอยู่ทางตะวันตกเฉียงเหนือของประเทศ ตั้งอยู่รอบทะเลสาบมาราไกโบ ทะเลสาบที่ใหญ่ที่สุดในละตินอเมริกาและเป็นแหล่งน้ำมันและแก๊สที่ใหญ่ที่สุด ที่แจกจ่ายให้กับซีกโลกตะวันตก
== อ้างอิง ==
ซูเลีย
รัฐและดินแดนที่ก่อตั้งในปี พ.ศ. 2407
รัฐซูเลีย
ดีพาร์เทอร์

ดีพาร์เทอร์ (Departure) คือสตูดิโออัลบั้มภาษาอังกฤษลำดับที่ 3 ของเจสซี แม็กคาร์ตนีย์ นักร้องชาวอเมริกัน มีการออกจำหน่ายในช่วง 20 พฤษภาคม - 30 มิถุนายน พ.ศ. 2551 ทั่วโลก และมีการออกจำหน่ายอีกครั้งในรูปแบบ รีชาร์ตด์ เมื่อวันที่ 7 เมษายน พ.ศ. 2552
== รายชื่อเพลง ==
=== เพลงเพิ่มเติม ===
===ดีพาร์เทอร์: รีชาร์ตด์===
อัลบั้มเพลงของเจสซี แม็กคาร์ตนีย์
อัลบั้มเพลงในปี พ.ศ. 2551
อัลบั้มเพลงภาษาอังกฤษ
สมาคมฟุตบอล (ประเทศอังกฤษ)

สมาคมฟุตบอล (The Football Association) หรือ เอฟเอ (FA) เป็นสมาคมฟุตบอลของประเทศอังกฤษและดินแดนภายใต้อธิปไตยของสหราชอาณาจักร ได้แก่ เขตเจ้าพนักงานศาลเจอร์ซีย์ เขตเจ้าพนักงานศาลเกิร์นซีย์ และ ไอล์ออฟแมน ก่อตั้งขึ้นในปี ค.ศ. 1863 เป็นสมาคมฟุตบอลที่เก่าแก่ที่สุดในโลก และรับผิดชอบดูแลทุกด้านของเกมฟุตบอลระดับสมัครเล่นและอาชีพในการกำกับดูแลของสมาคมฟุตบอล
เอฟเออำนวยความสะดวกการแข่งขันฟุตบอลทั้งหมดทั้งในระดับชาติและในระดับท้องถิ่นผ่านสมาคมฟุตบอลของมณฑล มีการแข่งขันหลายรายการ ที่มีชื่อเสียงมากที่สุดคือ เอฟเอคัพ นอกจากนี้ยังรับผิดชอบในการแต่งตั้งผู้จัดการทีมฟุตบอลทีมชาติชาย หญิง และเยาวชนด้วย
== ดูเพิ่ม ==
ฟุตบอลในประเทศอังกฤษ
ฟุตบอลทีมชาติอังกฤษ
ฟุตบอลหญิงทีมชาติอังกฤษ
ฟุตบอลทีมชาติอังกฤษรุ่นอายุไม่เกิน 23 ปี
ฟุตบอลชิงแชมป์แห่งชาติยุโรป
ฟุตบอลหญิงชิงแชมป์แห่งชาติยุโรป
== อ้างอิง ==
== แหล่งข้อมูลอื่น ==
The FA official site
FIFA profile 
UEFA profile
องค์การที่ก่อตั้งในปี พ.ศ. 2406
สมาชิกฟีฟ่า
ฟุตบอลในประเทศอังกฤษ
สมาชิกยูฟ่า
แร็งส์

แร็งส์ (Reims, ) เป็นเมืองในจังหวัดมาร์นในแคว้นช็องปาญาร์แดนในประเทศฝรั่งเศส เมืองแร็งส์ตั้งอยู่ทางตะวันออกเฉียงเหนือของฝรั่งเศส ราว 129 กิโลเมตรทางตะวันออกเฉียงเหนือของปารีส
แร็งส์ก่อตั้งขึ้นโดยกอลและกลายมาเป็นเมืองสำคัญระหว่างสมัยจักรวรรดิโรมัน ต่อมาแร็งส์ก็มามีบทบาทสำคัญต่อราชบัลลังก์ฝรั่งเศสในการเป็นสถานที่สำหรับการทำพระราชพิธีบรมราชาภิเษกพระมหากษัตริย์ฝรั่งเศสที่มหาวิหารนอเทรอดามแห่งแร็งส์
==ประชากร==
==ภูมิอากาศ==
== อ้างอิง ==
== แหล่งข้อมูลอื่น ==
เมืองในจังหวัดมาร์น
แอดิเลด

แอดิเลด (Adelaide ) เป็นเมืองหลวงและเมืองที่มีประชากรมากที่สุดของรัฐเซาท์ออสเตรเลีย และเป็นเมืองที่ใหญ่ที่สุดเป็นอันดับ 5 ของออสเตรเลีย กับประชากรมากกว่า 1.1 ล้านคน ชื่อเมืองตั้งตามพระนามของอเดลเลดแห่งแซ็กซ-ไมนิงเก็น สมเด็จพระราชินีแห่งสหราชอาณาจักร พระอัครมเหสีในสมเด็จพระเจ้าวิลเลียมที่ 4 แห่งสหราชอาณาจักร เมืองก่อตั้งในปี ค.ศ. 1836
== การท่องเที่ยว ==
ในปัจจุบัน แอดิเลด มีชื่อเสียงด้านงานเทศกาลต่าง ๆ และงานกีฬา อาหาร ไวน์ และวัฒนธรรม กับชายหาดที่กว้างขวาง และยังติดอันดับเมืองที่น่าอยู่ใน 10 อันดับแรกของ นิตยสารอีโคโนมิสต์
== บุคคลที่มีชื่อเสียง ==
จอห์น แมกซ์เวล คูตซี - รางวัลโนเบลสาขาวรรณกรรม ในปี ค.ศ. 2003
กิลอัด สุขเคอร์แมน (อังกฤษ) - นักภาษาศาสตร์
== อ้างอิง ==
== แหล่งข้อมูลอื่น ==
City of Adelaide
Adelaide City Council
เมืองในประเทศออสเตรเลีย
รัฐเซาท์ออสเตรเลีย
สำนักข่าว

สำนักข่าว (News agency, News bureau) เป็นองค์กรจัดหา และรายงาน เนื้อหาข่าวทุกชนิด เพื่อจำหน่ายแก่องค์กรค้าข่าว เช่น หนังสือพิมพ์ นิตยสาร ตลอดจนการรายงานข่าว ทางวิทยุกระจายเสียง และวิทยุโทรทัศน์ ทั้งนี้ หมายรวมถึง การบริการเนื้อหาข่าว ผ่านสื่อชนิดต่างๆ เช่น โทรเลข โทรพิมพ์ (Telex) เว็บไซต์ บริการข้อความสั้น (Short Message Service) ทางโทรศัพท์เคลื่อนที่ เป็นต้น
== ดูเพิ่ม ==
รายชื่อบริการทางสาย
 
สื่อ
ข่าว
ซอลต์เลกซิตี

ซอลต์เลกซิตี (Salt Lake City) เป็นเมืองหลวงและเมืองที่มีประชากรมากที่สุดของรัฐยูทาห์ จากข้อมูลเมื่อวันที่ 1 กรกฎาคม ค.ศ. 2008 มีประชากร 181,698 คน เป็นเมืองที่ใหญ่ที่สุดอันดับที่ 125 ของสหรัฐอเมริกา  เมืองก่อตั้งในปี 1847 ในชื่อเกรตซอลต์เลกซิตี
ซอลต์เลกซิตีได้พัฒนาแหล่งท่องเที่ยวภายนอกอย่างแข็งแรง โดยเฉพาะ การเล่นสกี และในปี 2002 ยังได้เป็นสถานที่จัดโอลิมปิกฤดูหนาว
== อ้างอิง ==
 
เมืองในรัฐยูทาห์
เมืองหลวงของรัฐในสหรัฐ
แรน

แรน (Rennes; Roazhon) เป็นเมืองที่ตั้งอยู่ทางตะวันออกของบริตานีทางตะวันตกเฉียงเหนือของประเทศฝรั่งเศส แรนเป็นเมืองหลวงของแคว้นเบรอตาญและจังหวัดอีเลวีแลน ตัวเมืองตั้งอยู่บนเนินระหว่างที่ที่แม่น้ำอีลและแม่น้ำวีแลนมาบรรจบกัน ตัวเมืองทางตอนใต้ของตัวเมืองต่ำกว่าทางตอนเหนือ แรนเป็นที่ตั้งของมหาวิหารแซ็ง-ปีแยร์แห่งแรน
== อ้างอิง ==
== แหล่งข้อมูลอื่น ==
เมืองในจังหวัดอีเลวีแลน
จังหวัดแอ็งเดรลัวร์

แอ็งเดรลัวร์ (Indre-et-Loire, ) เป็นจังหวัดในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดตั้งตามชื่อแม่น้ำแอ็งดร์และแม่น้ำลัวร์ ตัวจังหวัดตั้งอยู่ทางตอนกลางค่อนไปทางตะวันตกของประเทศ โดยมีเมืองหลักอยู่ที่เมืองตูร์
แอ็งเดรลัวร์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดตูแรน
==ประชากร==
== ดูเพิ่ม ==
แคว้นซ็องทร์-วาลเดอลัวร์
หน่วยการบริหารของประเทศฝรั่งเศส
== อ้างอิง ==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
Official tourist website of Touraine Loire Valley
 
แอ็งเดรลัวร์
ทีนา เฟย์

เอลิซาเบธ สเตมาทีน่า "ทีน่า" เฟย์ (Elizabeth Stamatina "Tina" Fey) เกิดเมื่อวันที่ 18 พฤษภาคม ค.ศ. 1970 เป็นนักแสดงชาวอเมริกัน นักเขียน ดาราตลก และโปรดิวเซอร์รายการโทรทัศน์ เธอได้รับรางวัลเอมมี 7 ครั้ง รางวัลลูกโลกทองคำ 3 ครั้ง รางวัลแซกอวอร์ดส 3 ครั้ง และรางวัลสมาคมนักเขียนอเมริกา 4 ครั้ง เธอได้รับรางวัลคนบันเทิงแห่งปี จากสำนักข่าวเอพี
หลังจากจบการศึกษาจากมหาวิทยาลัยเวอร์จิเนียในปี ค.ศ. 1992 เฟย์ย้ายมาอยู่ชิคาโก เธอเข้าเรียนการแสดงด้นตลกสดกับคณะ เดอะเซคันด์ซิตี ที่เธอได้มาเป็นผู้เล่นในปี 1994 จากนั้น 3 ปีต่อมา เฟย์ได้กลายเป็นนักเขียนบทให้กับสเกตช์คอเมดี รายการ แซเทอร์เดย์ไนต์ไลฟ์ เธอได้รับการเลื่อนตำแหน่งเป็นหัวหน้าทีมเขียนบทในปี 1999 ในปีต่อมาเธอได้กลายเป็นทีมแสดงในโชว์ ในช่วงที่เธออยู่ที่นั่นเธอเป็นผู้กระกาศข่าวร่วมในรายการ ในช่วงรายงานสุดสัปดาห์ หลังจากนั้นเธออกจากรายการ แซเทอร์เดย์ไนต์ไลฟ์ ในปี 2006 มาทำรายการโทรทัศน์ของตัวเองที่ชื่อ 30 Rock เป็นรายการตลกสถานการณ์ ที่ได้มาจากประสบการณ์ตอนอยู่ที่ แซเทอร์เดย์ไนต์ไลฟ์ ในซีรีส์นี้เฟย์เล่นเป็นหัวหน้านักเขียนบทของซีรีส์แต่งแนวสเกตช์คอเมดี
ในปี 2004 เฟย์มีผลงานภาพยนตร์ครั้งแรกทั้งในฐานะนักเขียนและนักแสดงร่วม ในหนังตลกวัยรุ่นที่ชื่อ Mean Girls ในปี 2008 เธอแสดงในภาพยนตร์ตลกเรื่อง Baby Mama แสดงร่วมกับ เอมี โพห์เลอร์ ในปี 2009 เธอได้รับรางวัลเอมมีจากการแสดงล้อเลียนผู้เข้าสมัครรองประธานาธิบดีพรรคริพับลิกัน แซราห์ เพลิน ในการเป็นแขกรับเชิญให้กับ แซเทอร์เดย์ไนต์ไลฟ์
== อ้างอิง ==
ชาวอเมริกันเชื้อสายเยอรมัน
ชาวอเมริกันเชื้อสายสกอตแลนด์
ชาวอเมริกันเชื้อสายกรีก
นักแสดงอเมริกัน
นักแสดงตลกอเมริกัน
ผู้ที่ได้รับรางวัลเอมมี
มัลโคล์ม เดวิด เคลลีย์

มัลโคล์ม เดวิด เคลลีย์ (Malcolm David Kelley) เกิดเมื่อวันที่ 12 พฤษภาคม ค.ศ. 1992 เป็นนักแสดงวัยรุ่นชาวอเมริกัน เริ่มผลงานแสดงภาพยนตร์ในปี 2004 เรื่อง You Got Served เขาปรากฏในซีรีส์ทางโทรทัศน์เรื่อง Lost กับบทวอลต์ เขามีบทบาทสำคัญในฤดูกาลแรก (2004-2005) และยังปรากฏตัวส่วนใหญ่ในฤดูกาลที่ 2 (2005-2006) จากนั้นกลับมาปรากฏตัวอีกครั้งในตอนสุดท้ายของฤดูกาลที่ 3 ชื่อตอน "Through the Looking Glass" และปรากฏตัว 2 ครั้งในฤดูกาลที่ 4 ในตอนที่ชื่อ "Meet Kevin Johnson" และ "There's No Place Like Home" และกับตอนในฤดูกาลที่ 5 ที่ชื่อตอน "The Life and Death of Jeremy Bentham"
เขายังแสดงในซีรีส์ Judging Amy,  Special Victims Unit และ My Name Is Earl
== ผลงานแสดง ==
Antwone Fisher (2002) (Film) ... รับบทเป็น Antwone Fisher อายุ 7
You Got Served (2004) (Film) ... รับบทเป็น Lil Saint
Knights of the South Bronx (2005) (Film) ... รับบทเป็น Jimmy Washington
My Name Is Earl (2006) (TV series guest star) ... รับบทเป็น Alby
 Special Victims Unit (2006) (TV series guest star) ... รับบทเป็น Nathan Phelps
Lost (2004-2009) (TV series regular), (2005-2009) (Recurring guest star) ... รับบทเป็น Walt Lloyd
The Kings of Appletown (2008) (Film) ... รับบทเป็น Cliff
== อ้างอิง ==
นักแสดงอเมริกัน
บุคคลจากรัฐแคลิฟอร์เนีย
ซินเธีย วาทรอส

ซินเธีย มิเชล วาทรอส (Cynthia Michele Watros) เกิดเมื่อวันที่ 2 กันยายน ค.ศ. 1968 เป็นนักแสดงชาวอเมริกัน มีผลงานแสดงทั้งภาพยนตร์ ละครเวที และซีรีส์ทางโทรทัศน์ มีผลงานที่เป็นที่รู้จักในบท ลิบบี ในซีรีส์ทางช่องเอบีซี เรื่อง Lost บทเคลลีย์ ใน The Drew Carey Show บทเอรินใน Titus บทแอนนี ดัตตัน ใน Guiding Light เธอเกิดในเลกโอเรียน ในรัฐมิชิแกน
== อ้างอิง ==
นักแสดงอเมริกัน
บุคคลจากรัฐมิชิแกน
คีลี แซนเชซ

คีลี มิเชลล์ แซนเชซ (Kiele Michelle Sanchez) เกิดเมื่อวันที่ 13 ตุลาคม ค.ศ. 1977 เป็นนักแสดงชาวอเมริกัน เธอแสดงในซีรีส์ทางช่อง The WB เรื่อง Related และร่วมแสดงในซีรีส์ทางช่องเอบีซี ในฤดูกาลที่ 3 เรื่อง Lost แต่เธอมีบทบาทเพียงเล็กน้อยในรายการนี้ แซนเชซแสดงนำใน Football Wives
== อ้างอิง ==
นักแสดงอเมริกัน
บุคคลจากชิคาโก
มิรา ฟูร์ลัน

มิรา ฟูร์ลัน (Mira Furlan; 7 กันยายน ค.ศ. 1955 – 20 มกราคม ค.ศ. 2021) เป็นนักแสดงและนักร้องชาวโครเอเชีย เธอมีผลงานที่เป็นที่รู้จักในบทเดเลนน์ ในซีรีส์แนววิทยาศาสตร์เรื่อง Babylon 5 และบทแดเนียล รุสโซ ในซีรีส์เรื่อง Lost
== อ้างอิง ==
นักแสดงโครเอเชีย
บุคคลจากซาเกร็บ
จังหวัดแอ็ง

แอ็ง (Ain, ; En) เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดแอ็งตั้งชื่อตามชื่อแม่น้ำแอ็ง ตัวจังหวัดตั้งอยู่ทางตะวันออกของฝรั่งเศส จรดแม่น้ำโซนและแม่น้ำโรน มีบูร์ก็องแบร็สเป็นเมืองหลัก และมีระบบการคมนาคมอันสะดวกทั้งโดยถนนและรถไฟด่วน การติดต่อทางอากาศทำได้โดยการใช้ท่าอากาศยานลียงและเจนีวา ใน ค.ศ. 2019 จังหวัดนี้มีประชากร 652,432 คน
== ประชากร ==
พัฒนาการของจำนวนประชากรตั้งแต่ ค.ศ. 1791:
== ดูเพิ่ม ==
แคว้นโอแวร์ญ-โรนาลป์
หน่วยการบริหารของประเทศฝรั่งเศส
== อ้างอิง ==
== แหล่งข้อมูลอื่น ==
เว็บไซต์จังหวัด 
เว็บไซต์สภาจังหวัด 
Ain Chamber of Commerce and Industry 
Tourism site 
 
แอ็ง
จังหวัดวาล-ดวซ

วาล-ดวซ (Val-d'Oise) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-ดวซตั้งชื่อตามชื่อแม่น้ำอวซ ตัวจังหวัดตั้งอยู่ทางตอนกลางของฝรั่งเศสโดยมีปงตวซเป็นเมืองหลัก บางส่วนของท่าอากาศยานนานาชาติปารีส-ชาร์ล เดอ โกลตั้งอยู่ในรัวซี-อ็อง-ฟร็องส์ (Roissy-en-France) ซึ่งเป็นเมืองในวาล-ดวซ ใน ค.ศ. 2019 จังหวัดนี้มีประชากร 1,249,674 คน
วาล-ดวซก่อตั้งขึ้นเมื่ออดีตจังหวัดแซนและแซเนอวซ (Seine-et-Oise) แบ่งออกเป็นหกจังหวัดใน ค.ศ. 1968
วาล-ดวซเป็นที่ตั้งของสถานที่สำคัญและน่าสนใจเช่นอารามรัวโยมงและมหาวิหารแซ็งมากลูแห่งปงตวซ
==ประชากร==
พัฒนาการของจำนวนประชากรตั้งแต่ ค.ศ. 1876:
== ดูเพิ่ม ==
แคว้นอีล-เดอ-ฟร็องส์
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์สภาจังหวัด
เว็บไซต์จังหวัด
Val d'Oise Economic Expansion Committee (CEEVO) Website 
Committee of Tourism and Leisure in Val d'Oise
 
วาล-ดวซ
จังหวัดอาลีเย

อาลีเย (Allier, ; Alèir, ) เป็นจังหวัดในแคว้นโอแวร์ญ-โรนาลป์ในประเทศฝรั่งเศส จังหวัดอาลีเยตั้งชื่อตามชื่อแม่น้ำอาลีเย ตัวจังหวัดตั้งอยู่ทางตอนกลางค่อนไปทางใต้ของประเทศ โดยมีมูแล็งเป็นเมืองหลัก ใน ค.ศ. 2019 จังหวัดนี้มีประชากร 335,975 คน
==ประวัติ==
อาลีเยเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดโอแวร์ญและบูร์บอแน (Bourbonnais)
สถานที่สำคัญและน่าสนใจในจังหวัดอาลีเยได้แก่ อาสนวิหารแม่พระแห่งมูแล็ง, ซากปราสาทบีลี และซากปราสาทมงฌีลแบร์
== ดูเพิ่ม ==
แคว้นโอแวร์ญ-โรนาลป์
หน่วยการบริหารของประเทศฝรั่งเศส
== อ้างอิง ==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
 
อาลีเย
มาซิฟซ็องทราล
จังหวัดวาล-เดอ-มาร์น

วาล-เดอ-มาร์น (Val-de-Marne, ) เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดวาล-เดอ-มาร์นตั้งชื่อตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงใต้ของของกรุงปารีส โดยมีเครแตย์เป็นเมืองหลัก ใน ค.ศ. 2019 จังหวัดนี้มีประชากร 1,407,124 คน
วาล-เดอ-มาร์น, แซน-แซ็ง-เดอนี และโอดแซนเป็นจังหวัดเล็ก ๆ สามจังหวัดที่ตั้งอยู่รอบปารีสที่รู้จักกันว่า "เปอติตกูรอน" หรือวงแหวนรอบใน
สถานที่สำคัญและน่าสนใจในจังหวัดวาล-เดอ-มาร์น ได้แก่ มหาวิหารแซ็ง-หลุยส์และแซ็ง-นีกอลาแห่งชัวซีที่ชัวซี-เลอ-รัว (Cathédrale Saint-Louis-et-Saint-Nicolas de Choisy) และปราสาทแว็งแซน (Château de Vincennes)
==ประชากร==
พัฒนาการของจำนวนประชากรตั้งแต่ ค.ศ. 1881:
== ดูเพิ่ม ==
แคว้นอีล-เดอ-ฟร็องส์
หน่วยการบริหารของประเทศฝรั่งเศส
== อ้างอิง ==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
Citizen Blog 
 
วาล-เดอ-มาร์น
การจัดการงานนอกสั่ง

การจัดการงานนอกสั่ง เป็นกรณีที่บุคคลคนหนึ่งเข้าทำบางสิ่งบางอย่างแทนอีกบุคคลหนึ่งโดยที่เขามิได้มอบหมายเลยก็ดี หรือโดยที่ไม่มีสิทธิทำเช่นนั้นเลยก็ดี เป็นเหตุให้บุคคลทั้งสองนี้เกิดสิทธิและหน้าที่ต่อกันตามที่กฎหมายบัญญัติ แม้อันที่จริงแล้ว เขาอาจไม่ประสงค์จะผูกความสัมพันธ์กันในทางกฎหมายเลยก็ตาม
การจัดการงานนอกสั่งเป็นมูลหนี้ (บ่อเกิดของหนี้) ประเภทนิติเหตุ ตรงกันข้ามกับมูลหนี้ประเภทนิติกรรม
การจัดการงานนอกสั่งนั้น ภาษาละตินว่า negotiorum gestio แปลว่า การจัดการงาน (ของผู้อื่น) ส่วนในภาษาอังกฤษนั้นมีชื่อเรียกต่าง ๆ กันไป เช่น
agency without specific authorisation (Geschäftsführung ohne Auftrag) หรือ 'voluntary agency' (Geschäftsführung) ตามประมวลกฎหมายแพ่งเยอรมัน
undertaking formed without agreement (engagement formé sans convention) ตามประมวลกฎหมายแพ่งฝรั่งเศส
management of business of another  ตามประมวลกฎหมายแพ่งญี่ปุ่น
management of affairs without mandate ตามประมวลกฎหมายแพ่งและพาณิชย์
== เชิงอรรถและอ้างอิง ==
กฎหมายหนี้
แวม!

แวม! (Wham! หรือมักเขียนว่า WHAM!) เป็นคู่ดูโอจากอังกฤษ ก่อตั้งวงในปี 1981 โดยจอร์จ ไมเคิล และแอนดรูว์ ริดจ์ลีย์ ในสหรัฐอเมริกาจะมีชื่อเรียกว่า แวม! ยูเค เนื่องจากซ้ำกับชื่อวงอื่น แวม! มีผลงานอัลบั้มแรกชุด Fantastic แต่วงมาโด่งดังจริงหลังออกซิงเกิ้ลที่โด่งดังไปทั่วไป "Wake Me up Before You Go Go" ในปี 1984 จากนั้นจอร์จ ไมเคิล ก็เริ่มปูหนทางสู่การเป็นศิลปินเดี่ยว โดยออกเพลง "Careless Whisper" ซึ่งในสหรัฐอเมริกาใช้ชื่อว่า "จอร์จ ไมเคิล ออฟแวม!" ต่อมาในปี 1985 จอร์จ ไมเคิลประกาศแยกวง โดยมีการแสดงคอนเสิร์ตร่ำลาที่สนามกีฬาเวมบลีย์ มีผู้คนกว่า 72,000 คน
หลังแตกวงไปจอร์จ ไมเคิล ประสบความสำเร็จอย่างสูงกับการเป็นศิลปินเดี่ยว ส่วนแอนดรูว์ ริดจ์ลีย์ มีผลงานอัลบั้มชุด Son of Albert ไม่ประสบความสำเร็จเท่าไร มีเพลงดังระดับเล็กน้อยชื่อ "Shake" 
== อ้างอิง ==
กลุ่มดนตรีสัญชาติอังกฤษ
กลุ่มดนตรีที่ก่อตั้งในปี พ.ศ. 2524
วงกลุ่มสองสัญชาติอังกฤษ
กลุ่มดนตรีจากลอนดอน
เสรีนครลือเบ็ค

เสรีนครลือเบ็ค หรือ เสรีนครฮันเซอแห่งลือเบ็ค (Freie und Hansestadt Lübeck) เป็นนครรัฐที่รุ่งเรืองระหว่างปี ค.ศ. 1226 ถึงปี ค.ศ. 1937 ที่ตั้งอยู่ในรัฐชเลสวิช-ฮ็อลชไตน์และรัฐเมคเลินบวร์ค-ฟอร์พ็อมเมิร์นในประเทศเยอรมนีปัจจุบัน
==ประวัติ==
===เสรีนครและสันนิบาตฮันเซอ===
ในปี ค.ศ. 1226 สมเด็จพระจักรพรรดิฟรีดริชที่ 2 แห่งโรมันอันศักดิ์สิทธิ์มีพระราชประกาศให้ลือเบ็ค มีฐานะเป็นเสรีนครจักรวรรดิ ในคริสต์ศตวรรษที่ 14 ลือเบ็คก็กลายเป็นเมือง "ราชินีแห่งสันนิบาตฮันเซอ" เพราะความที่เป็นเมืองที่ใหญ่ที่สุดและมีอำนาจมากที่สุดในบรรดารัฐสมาชิกในกลุ่มการค้าของยุคกลาง
ระหว่างนั้นก็มีการต่อสู้ช่วงชิงสิทธิทางการค้าระหว่างลือเบ็คและสันนิบาตฮันเซอในการต่อต้านเดนมาร์คที่มีผลได้บ้างเสียบ้าง แต่ลือเบ็คและสันนิบาตฮันเซอก็ดำรงตัวอยู่ได้ระหว่างปัญหาความขัดแย้งต่างๆ ระหว่างปี ค.ศ. 1435 ถึงปี ค.ศ. 1512 ลือเบ็คมาเสียทีเมื่อเข้าไปเกี่ยวข้องกับความขัดแย้งระหว่างเคานท์ (Count's Feud) ซึ่งเป็นสงครามกลางเมืองที่เกิดขึ้นในเดนมาร์กระหว่างปี ค.ศ. 1534 ถึงปี ค.ศ. 1536 นอกจากนั้นก็ยังเข้าร่วมในสันนิบาตชมัลคัลดิก (Schmalkaldic League) หลังจากพ่ายแพ้ในความขัดแย้งแล้วอำนาจของลือเบ็คก็ค่อยๆ เสื่อมโทรมลง แต่ระหว่างสงครามสามสิบปีลือเบ็คสามารถดำรงความเป็นกลางไว้ได้ ความเสียหายอย่างหนักหลังจากการสงครามอันยืดเยื้อ และ เส้นทางการค้าใหม่ของยุโรปที่หันไปใช้การข้ามมหาสมุทรแอตแลนติกทำให้สันนิบาตฮันเซอและลือเบ็คหมดความสำคัญลง เมื่อสหพันธ์มายุบตัวลงในปี ค.ศ. 1669 ลือเบ็คก็ยังคงเป็นเมืองที่มีความสำคัญทางการค้าในบริเวณทะเลบอลติค
===คริสต์ศตวรรษที่ 19===
ลือเบ็คยังคงมีฐานะเป็นเสรีนครจักรวรรดิแม้ว่าจะเกิดการปฏิรูปดินแดนในเยอรมนีในปี ค.ศ. 1803 หลังจากนั้นก็กลายเป็นรัฐอิสระเมื่อจักรวรรดิโรมันอันศักดิ์สิทธิ์สลายตัวในปี ค.ศ. 1806 ระหว่างสงครามพันธมิตรที่สี่ (War of the Fourth Coalition) ในการต่อต้านจักรพรรดินโปเลียน กองทัพภายใต้แบร์นาด็อตต์ (Charles XIV John of Sweden) เข้ายึดครองลือเบ็คที่มีฐานะเป็นกลางหลังจากการต่อสู้กับ เก็บฮาร์ด เลเบอเร็คท์ ฟอน บลืเชอร์ เมื่อวันที่ 6 พฤศจิกายน ค.ศ. 1806 การดำเนินนโยบายระบบแผ่นดินใหญ่ (Continental System) ซึ่งเป็นนโยบายต่างประเทศของนโปเลียนในการต่อต้านอังกฤษทางการค้าระหว่าง ค.ศ. 1811 ถึง ค.ศ. 1813 สร้างความเสียหายทางเศรษฐกิจแก่ลือเบ็คเป็นอันมาก และลือเบ็คก็ถูกผนวกเข้าเป็นส่วนหนึ่งของจักรวรรดิฝรั่งเศสที่ 1
การประชุมแห่งเวียนนาในปี ค.ศ. 1815 หลังจากการพ่ายแพ้ของนโปเลียน ทำให้ลือเบ็คและรัฐต่างๆ อีก 39 กลายเป็นส่วนหนึ่งของสมาพันธรัฐเยอรมัน ต่อมาในปี ค.ศ. 1867 ลือเบ็คก็เป็นส่วนหนึ่งของสมาพันธรัฐเยอรมัน และกลายมาเป็นรัฐอิสระของจักรวรรดิเยอรมนีที่เพิ่งก่อตั้งขึ้นในปี ค.ศ. 1871
===การถูกผนวก===

ในปี ค.ศ. 1937 รัฐบาลนาซีก็อนุมัติรัฐบัญญัติที่เรียกว่ารัฐบัญญัติฮัมบวร์คและปริมณฑล (Gesetz über Groß-Hamburg und andere Gebietsbereinigungen) ที่มีผลให้เมืองฮัมบวร์คขยายออกไปรวมเมืองต่างๆ ที่เดิมเป็นส่วนหนึ่งของจังหวัดชเลสวิช-ฮ็อลชไตน์ของปรัสเซีย เพื่อเป็นการตอบแทนการสูญเสียดินแดนของปรัสเซีย อิสรภาพของลือเบ็คที่มีมาเป็นเวลา 711 ปี ก็มาสิ้นสุดลงเมื่อกลายไปเป็นส่วนหนึ่งของชเลสวิช-ฮ็อลชไตน์
== อ้างอิง ==
== ดูเพิ่ม ==
จักรวรรดิโรมันอันศักดิ์สิทธิ์
สันนิบาตฮันเซอ
รัฐในจักรวรรดิโรมันอันศักดิ์สิทธิ์
รัฐและดินแดนที่ก่อตั้งในคริสต์ศตวรรษที่ 13
ก่อตั้งในปี พ.ศ. 1769
สิ้นสุดในปี พ.ศ. 2480
รัฐสิ้นสภาพในประเทศเยอรมนี
นครรัฐ
เสรีนครจักรวรรดิ
รัฐในสมาพันธรัฐเยอรมัน
รัฐในจักรวรรดิเยอรมัน
รัฐในสาธารณรัฐไวมาร์
ขันต่อ

ขันต่อ (betting) หมายถึง การต่อรองซึ่งได้เสียกันโดยอาศัยเหตุการณ์ในอนาคตที่ไม่แน่นอนเป็นข้อแพ้ชนะ
== ดูเพิ่ม ==
การพนัน
กฎหมายนิติกรรมและสัญญา
เตาเจียงโกซอรัส

เตาเจียงโกซอรัส (Tuojiangosaurus; 沱江龍) เป็นชื่อไดโนเสาร์สายพันธุ์ใกล้เคียงกับไดโนเสาร์ตระกูลสเตโกซอรัส ซึ่งมีแผงเต็มหลังและมีหนามแหลมอยู่ที่ปลายหางหลายเล่ม โดยคณะสำรวจได้ค้นพบในประเทศจีน ทั้งนี้ ชื่อ "เตาเจียงโกซอรัส" หมายถึง "กิ้งก่าแห่งแม่น้ำเตา" นั่นเอง
== อ้างอิง ==
== แหล่งข้อมูลอื่น ==
Natural History Museum on Tuojiangosaurus 
Tuojiangosaurus in the Dinosaur Encyclopedia 
ไดโนเสาร์ในยุคจูแรสซิก
ซากดึกดำบรรพ์
โฮเอินท์ซ็อลเลิร์น-ซีคมาริงเงิน

ราชวงศ์โฮเอินท์ซ็อลเลิร์น-ซีคมาริงเงิน (Fürstentum Hohenzollern-Sigmaringen, Hohenzollern-Sigmaringen) ราชวงศ์โฮเอินท์ซ็อลเลิร์น-ซีคมาริงเงินเป็นสาขาอาวุโสของสาขาชวาเบินของราชวงศ์โฮเอินท์ซ็อลเลิร์น ที่ไม่เป็นที่รู้จักกันมากเท่ากับสาขาฟรังโคเนียที่กลายมาเป็นเบอร์กราฟแห่งเนิร์นแบร์กและต่อมาปกครองบรันเดินบวร์ค-ปรัสเซียและจักรวรรดิเยอรมัน ราชวงศ์โฮเอินท์ซ็อลเลิร์น-ซีคมาริงเงินปกครอง" รัฐเคานต์แห่งโฮเอินท์ซ็อลเลิร์น-ซีคมาริงเงิน" (Grafschaft Hohenzollern-Sigmaringen) ที่ต่อมาได้รับเลื่อนฐานะขึ้นเป็น "ราชรัฐ" (Fürstentum Hohenzollern-Sigmaringen)
==ประวัติ==
รัฐเคานต์แห่งโฮเอินท์ซ็อลเลิร์น-ซีคมาริงเงินก่อตั้งขึ้นในปี ค.ศ. 1576 จากการแบ่งแยกรัฐเคานต์แห่งโฮเอินท์ซ็อลเลิร์นซึ่งเป็นอาณาจักรบริวารของจักรวรรดิโรมันอันศักดิ์สิทธิ์ เมื่อเคานต์คนสุดท้ายคาร์ลที่ 1 เคานต์แห่งโฮเอินท์ซ็อลเลิร์นเสียชีวิต ดินแดนก็ถูกแบ่งระหว่างบุตรชายสามคน:
ไอเทิล ฟรีดริชที่ 4 เคานต์แห่งโฮเอินท์ซ็อลเลิร์น-เฮ็ชชิงเงิน (ค.ศ. 1545–1605)
คาร์ลที่ 2 เคานต์แห่งโฮเอินท์ซ็อลเลิร์น-ซีคมาริงเงิน (ค.ศ. 1547–1606)
คริสท็อฟแห่งโฮเอินท์ซ็อลเลิร์น-ไฮเกอร์ล็อก (ค.ศ. 1552–1592)
เคานต์แห่งโฮเอินท์ซ็อลเลิร์น-ซีคมาริงเงินครองราชรัฐขนาดย่อมทางตะวันตกเฉียงใต้ของเยอรมนี โฮเอินท์ซ็อลเลิร์นแห่งซีคมาริงเงินและสาขาโฮเอินท์ซ็อลเลิร์น-เฮ็ชชิงเงินซึ่งเป็นสาขาอาวุโสที่สุดของราชวงศ์โฮเอินท์ซ็อลเลิร์น และโฮเอินท์ซ็อลเลิร์นแห่งไฮเกอร์ล็อกยังคงเป็นโรมันคาทอลิก ซึ่งต่างจากตระกูลโฮเอินท์ซ็อลเลิร์นแห่งบรันเดินบวร์คและปรัสเซีย
ราชรัฐกลายมาเป็นรัฐอิสระในปี ค.ศ. 1815 หลังจากสงครามนโปเลียน แต่คาร์ลผู้เป็นประมุขก็มาถูกถอดจากตำแหน่งระหว่างการปฏิวัติของ ค.ศ. 1848 คาร์ล อันโทน พระโอรสหันไปหารัสเซียเพื่อขอความช่วยเหลือ กองทัพปรัสเซียมาถึงในเดือนสิงหาคม ค.ศ. 1849 ในสนธิสัญญาที่ลงนามในเดือนธันวาคมโฮเอินท์ซ็อลเลิร์น-ซีคมาริงเงินก็ถูกผนวกโดยปรัสเซียในเดือนมีนาคม ค.ศ. 1850 แต่การผนวกก็มิได้หมายถึงการสิ้นสุดของตระกูลโฮเอินท์ซ็อลเลิร์น-ซีคมาริงเงิน

เจ้าชายองค์สุดท้ายคาร์ล อันโทนมีตำแหน่งเป็นประธานรัฐมนตรีแห่งปรัสเซียระหว่าง ค.ศ. 1858 ถึง ค.ศ. 1861 พระโอรสองค์ที่สองคาร์ล ไอเทิล ฟรีดริช แห่งโฮเอินท์ซ็อลเลิร์น-ซีคมาริงเงินได้รับการแต่งตั้งให้เป็นเจ้าชาย (ค.ศ. 1866-ค.ศ. 1881) และต่อมาพระมหากษัตริย์แห่งโรมาเนีย (ค.ศ. 1881-ค.ศ. 1914) และครองราชย์จนเมื่อราชอาณาจักรโรมาเนีย สลายตัวลงในปี ค.ศ. 1947
เมื่อตระกูลโฮเอินท์ซ็อลเลิร์น-เฮ็ชชิงเงินมาสิ้นสุดลงเมื่อคอนแสตนตินแห่งโฮเอินท์ซ็อลเลิร์น-เฮ็ชชิงเงินเสียชีวิตในปี ค.ศ. 1869 ประมุขของตระกูลโฮเอินท์ซ็อลเลิร์น-ซีคมาริงเงิน คาร์ล อันโทนแห่งโฮเอินท์ซ็อลเลิร์น-ซีคมาริงเงินก็ได้รับตำแหน่งเป็นเจ้าชาย (Fürst) แห่งโฮเอินท์ซ็อลเลิร์นแทนที่จะเป็นเพียงโฮเอินท์ซ็อลเลิร์น-เฮ็ชชิงเงิน
การเป็นปฏิปักษ์โดยฝ่ายฝรั่งเศสเต่อการขึ้นครองราชบัลลังก์สเปนของพระเชษฐาของการอล เจ้าชายเลโอพ็อลท์ เป็นต้นเหตุของสงครามฝรั่งเศส-ปรัสเซีย (ค.ศ. 1870-ค.ศ. 1871) ที่นำไปสู่การก่อตั้งจักรวรรดิเยอรมนีในเดือนมกราคม ค.ศ. 1871.
== ดูเพิ่ม ==
จักรวรรดิโรมันอันศักดิ์สิทธิ์
รัฐในจักรวรรดิโรมันอันศักดิ์สิทธิ์
รัฐและดินแดนที่ก่อตั้งในคริสต์ศตวรรษที่ 16
สิ้นสุดในคริสต์ศตวรรษที่ 19
รัฐสิ้นสภาพในประเทศเยอรมนี
ราชวงศ์โฮเอินท์ซ็อลเลิร์น-ซีคมาริงเงิน
รัฐในสมาพันธรัฐแห่งลุ่มแม่น้ำไรน์
รัฐในสมาพันธรัฐเยอรมัน
อวสานเซลล์แมน

มาจากหนังสือเรื่อง Death of A Salesman ของ Arthur Miller นักเขียนชาวอเมริกัน  เป็นเรื่องของชายคนหนึ่งซึ่งเป็นเซลล์แมนจนกระทั่งวินาทีสุดท้ายของชีวิต
เนื้อเรื่องเกิดในอเมริกา รัฐนิวยอร์กและนิวอิงแลนด์  ตัวละครเอกชื่อ วิลลี่ โลแมน แต่งงานกับลินดา โลแมน  มีลูก 2 คน คนหนึ่งคือ บิฟ โลแมน และ แฮปปี้ โลแมน ในเรื่องกล่าวถึงความสัมพันธ์ระหว่างบิฟและพ่อของเขาซึ่งดูจะเป็นปัญหามาโดยตลอด  และเป็นตัวที่ทำให้เนื้อเรื่องดำเนินไป  วิลลี่ต้องการย้ายจากการทำงานที่ต้องไปทำต่างรัฐ แต่ก็ดูจะเป็นปัญหา เมื่อขอย้าย
==หนังสือ==
==ภาพยนตร์==
==ละครเวที==
ถูกนำมาสร้างเป็นะครเวทีหลายครั้ง  ได้รับการยอมรับว่าเป็นเรื่องที่ดีที่สุดเรื่องหนึ่งของอาเธ่อร์ มิลเลอร์ เช่นเดียวกับ The Crucible
ราชรัฐเรเกินส์บวร์ค

ราชรัฐเรเกินส์บวร์ค (Fürstentum Regensburg, Principality of Regensburg) เป็นราชรัฐบริวารของจักรวรรดิโรมันอันศักดิ์สิทธิ์Holy Roman Empire ราชรัฐเรเกินส์บวร์คก่อตั้งขึ้นในปี
จ็อกสแตรป

จ็อกสแตรป (jockstrap) เป็นชุดชั้นในที่ออกแบบมาเพื่อรองรับอวัยวะเพศชายในระหว่างกิจกรรมด้านกีฬาหรือกิจกรรมที่มีความคล่องแคล่วตัว จ็อกสแตรปประกอบด้วยสายรัดเอว (โดยส่วนมากเป็นยางยืด) ที่รองรับถุงสำหรับอวัยวะเพศและสายยางยืดอีกสองเส้นโยงเข้ากับฐานของถุง เชื่อมไปยังด้านซ้ายขวาของสายรัดตรงบริเวณสะโพก ในบางครั้งถุงอาจออกแบบมาให้พอดีกับกระจับเพื่อป้องกันลูกอัณฑะหรือองคชาตจากเหตุการณ์ไม่คาดคิด
==ในกลุ่มวัฒนธรรมเกย์==
ตั้งแต่ช่วงคริสต์ทศวรรษที่ 1950 ถึง 1960 กลุ่มคนชายรักร่วมเพศบางส่วนนิยมใช้จ็อกสแตรปในแง่ของเครื่องแต่งกายเพื่อตอบสนองอารมณ์ทางเพศ โดยเฉพาะในกลุ่มวัฒนธรรมของเครื่องหนัง และบีดีเอสเอ็ม เครื่องแต่งกายดังกล่าวได้กลายเป็นที่นิยมในกลุ่มชายรักร่วมเพศ และกลุ่มบุคคลที่มีความหลากหลายทางเพศ ในช่วงคริสต์ทศวรรษที่ 2020 และทำให้ผลิตภัณฑ์เครื่องแต่งกายหลายยี่ห้อได้ผลิตลายสีรุ้ง และไพรด์ธีมสำหรับจ็อกสแตรป
== ระเบียงภาพ ==
==อ้างอิง==
==แหล่งข้อมูลอื่น==
สิ่งประดิษฐ์ของสหรัฐ
ชุดชั้นใน
ชุดกีฬา